སློབ་ཕྲུག་བསྟན་འཛིན་ནི་ཨིན་སྐད་དེ་ཙམ་མི་ཤེས་མཁན་ཞིག་ཡིན།ཉིན་གཅིག་ཨིན་ཡིག་རྒན་ལགས་ཀྱིས་མ་ཡེ་ཧེཌ་ཞེས་པའི་ཚིག་གཅིག་བསླབས་གནང་བ་རེད།དེ་ནས་འཛིན་གྲྭ་གྲོལ་སྐབས་བསྟན་གྱིས།རྒན་ལགས་ཨིོན་ཡིག་དེའི་དོན་དག་གང་རེད་དམ་ཞུས་པར།རྒན་ལགས་ཀྱིས།དེའི་དོན་ནི་ངའི་མགོ་ཟེར་བ་རེད་ཅེས་གསུངས།བསྟན་འཛིན་གྱིས་སེམས་པར།མ་ཡེ་ཧེཌ་ཟེར་བ་འདི་རྒན་ལགས་ཀྱི་དབུ་ལ་ཟེར་བ་རེད་བསམས་ནས་ནང་དུ་རང་སྦྱོང་བྱེད་སྐབས་སྔར་གྱི་ཚིག་དེ་མ་བརྗེད་པར་བྱས་ནས།མ་ཡེ་ཧེཌ་ཟེར་ན་རྒན་ལགས་ཀྱི་དབུ།མ་ཡེ་ཧེཌ་ཟེར་ན་རྒན་ལགས་ཀྱི་དབུ།མ་ཡེ་ཧེཌ་ཟེར་ན་རྒན་ལགས་ཀྱི་དབུ་ཞེས་ལན་མང་ཁ་ནས་ཡང་ཡང་འདོན་བཞིན་ཡོད་པ་དེ་ཁོ་པའི་པ་ལགས་ཀྱི་ཐོས་ནས།ལྐུགས་པ།མ་ཡེ་ཧེཌ་ཟེར་ན་རྒན་གྱི་དབུ་ཟེར་བ་མ་རེད།ངའི་མགོ་ཟེར་བ་རེད་ཅེས་གསལ་བཤད་གནང་བས།བསྟན་འཛིན་གྱི་བསམ་བློར་རྒན་ལགས་ཀྱིས་གསུངས་ན་ཁོང་རང་གི་དབུ་རེད་གསུངས།པ་ལགས་ཀྱིས་གསུངས་ན་ཡང་པ་ལགས་ཁོང་རང་གི་དབུ་ལ་ཟེར་བ་རེད་གསུངས་ཀྱི་འདུག་བསམས་པ་ཡིད་ལ་འཇགས་ནས་སང་ཉིན་དེར་སློབ་གྲྭར་འགྲོ་སྐབས་རྒན་ལགས་ཀྱིས།བསྟན་འཛིན་ཁ་སང་བསླབས་ཟིན་པའི་ཨིན་ཚིག་མ་ཡེ་ཧེཌ་ཟེར་པའི་དོན་གང་རེད་དམ་ཞེས་བཀའ་འདྲི་གནང་སྐབས་བསྟན་འཛིན་གྱིས་དེའི་དོན་ནི་འཛིན་གྲྭའི་ནང་དུ་ཡིན་ན་རྒན་ལགས་ཀྱི་དབུ་ཡིན་པར་གོ་དགོས་པ་དང་།ནང་དུ་སླེབས་སྐབས་པ་ལགས་ཀྱི་དབུ་ལ་གོ་དགོས་ཞུས་པས་ཚང་མ་གད་མོ་ཤོར་དགོས་བཟོས།